**Φυλλο Υλικου 2**

**Α΄ Γυμνασίου, ΘΕ 4: Πώς παίρνονται οι αποφάσεις** (3 δίωρα)

|  |  |  |
| --- | --- | --- |
| **Προσδοκώμενα M.A.** | **Βασικά Θέματα** | **Ενδεικτικές Δραστηριότητες** |
| Οι μαθητές:  **α)** διερευνούν την αξία των κανόνων, των ορίων και των αποφάσεων για τη ζωή τους  **β)** επιβεβαιώνουν  ως κριτήριο για την ορθή απόφαση ό,τι προφυλάσσει και προάγει τη ζωή (ατομική και συλλογική, σωματική και ψυχική)  **γ)** περιγράφουν και αξιολογούν τον τρόπο λήψης των αποφάσεων από την πρώτη Εκκλησία και διατυπώνουν τις απόψεις τους για τον συνοδικό θεσμό  **δ)** εξηγούν τις συνέπειες της διατύπωσης των δογμάτων για τη ζωή της εκκλησιαστικής κοινότητας  **ε)** παρουσιάζουν και αξιολογούν τη ζωή  και τη δράση Πατέρων  που υπερασπίστηκαν την εκκλησιαστική αλήθεια  **στ)** εξηγούν τη σημασία του Συμβόλου της Πίστεως για τους Χριστιανούς | **Ι. Συζητώντας για τα όριά μας**   1. Όλα επιτρέπονται; 2. Ποιος ξέρει και ποιος αποφασίζει  για το σωστό;   **ΙΙ. Η Χριστιανική Εκκλησία  αποφασίζει και ορίζει την πίστη:**   1. Πότε και γιατί χρειάζονται οι αποφάσεις; Αντιδικίες, συγχύσεις, μονομέρειες και πλάνες στη σκέψη  των πιστών (αιρέσεις) 2. Πώς παίρνονται οι αποφάσεις;    * Από την Αποστολική Σύνοδο  (Πραξ 15) στον συνοδικό θεσμό    * Οικουμενικές Σύνοδοι – Το παράδειγμα της Α΄ Οικουμενικής (στιγμιότυπα από την *Εκκλησιαστική Ιστορία* του Ευσεβίου Καισαρείας)    * Εκκλησία των 7 πρώτων αιώνων: Εκκλησία των Συνόδων (στιγμιότυπα και ιστορίες από τις Οικουμενικές Συνόδους) 3. Οι Πατέρες της Εκκλησίας υπερασπίζονται την πίστη και ερμηνεύουν τον λόγο του Θεού.    * Μέγας Αθανάσιος    * Μέγας Βασίλειος    * Κύριλλος Αλεξανδρείας    * Μάξιμος ο Ομολογητής 4. Δόγματα / Όροι: Η ζωή και η πίστη  της Εκκλησίας με λόγια 5. Το Σύμβολο της Πίστεως: Συγκρότηση της «μίας, αγίας, καθολικής και αποστολικής Εκκλησίας» γύρω από  την κοινή πίστη   **ΙΙΙ. Δέχονται όλοι οι Χριστιανοί  το Σύμβολο της Πίστεως;** | **Α. ΒΙΩΜΑΤΙΚΕΣ ΔΡΑΣΤΗΡΙΟΤΗΤΕΣ**   1. Παρουσίαση σκηνής: «Πόσο χρειαζόμαστε τα όρια;» (I) 2. Αντιγνωμίες: Χριστιανοί συζητούν στην αγορά με συμπολίτες τους που θεωρούν ότι ο Χριστός είναι μόνο άνθρωπος (στόχος: Τα δόγματα δεν είναι αφηρημένες ιδέες αλλά εκφράζουν εμπειρίες ζωής) (II.ii) 3. Παρουσίαση σκηνής: Πολίτες της Αλεξάνδρειας  συζητούν στην αγορά μετά την απόφαση για την εξορία  του Μ. Αθανασίου (II.iii) 4. Θετικό - αρνητικό: «Εφόσον η πίστη είναι ελεύθερη, κανένας δεν χρειάζεται τα δόγματα!» (στόχος: Έλεγχος στερεότυπων γύρω από τα δόγματα) (II.iv)   **Β. ΟΜΑΔΙΚΕΣ / ΔΙΕΡΕΥΝΗΤΙΚΕΣ ΔΡΑΣΤΗΡΙΟΤΗΤΕΣ**   1. TPS με θέμα: «Ποιος αποφασίζει για μας;» (I) 2. TWPS με θέμα: Ποιοι κανόνες μπορούν να λειτουργούν αρνητικά; (I) 3. Artful Thinking («σκεφτείτε, αμφιβάλετε, εξερευνήστε»  και «τι σε κάνει να το λες;»): Εικόνες της Πεντηκοστής, της Αποστολικής Συνόδου, της Α΄ και Δ΄ Οικουμενικής Συνόδου  (IΙ.ii) 4. Ανάλυση Διαστάσεων: Πώς λειτουργεί μια Σύνοδος (II.ii) 5. Μελέτη περίπτωσης: Μ. Αθανάσιος, Μάξιμος ο Ομολογητής (II.iii)   **Γ. ΔΡΑΣΤΗΡΙΟΤΗΤΕΣ ΔΗΜΙΟΥΡΓΙΚΗΣ ΕΚΦΡΑΣΗΣ**   1. Σύνταξη κειμένου: Κανόνες για την τάξη μας όχι με ΜΗ  αλλά με ΝΑ (Ι) 2. Μεταγραφή κειμένου: Το «Πιστεύω» με λόγια απλά (II.v) 3. Εννοιολογικός χάρτης: Αιρέσεις – Σύνοδοι – Δόγματα (II.i, ii και iv)   **Δ. ΔΙΑΘΕΜΑΤΙΚΕΣ ΔΡΑΣΤΗΡΙΟΤΗΤΕΣ**  **1.** Σε συνεργασία με τον/την εκπαιδευτικό τους βρίσκουν και παρουσιάζουν στην τάξη στοιχεία για το Κοινοβούλιο, τους Νόμους, το Σύνταγμα. Σε ολομέλεια συζητείται η αντιστοιχία τους με τη Σύνοδο, τα Δόγματα/Κανόνες και το Σύμβολο της Πίστεως  **Ε. ΕΠΙΣΚΕΨΕΙΣ / ΕΚΔΗΛΩΣΕΙΣ / ΔΡΑΣΕΙΣ**  **1.** Πραγματοποίηση μιας συνέλευσης τάξης για τη λήψη μιας απόφασης. Καταγραφή Πρακτικών. Συζήτηση στην τάξη γύρω από τη σημασία των ρόλων, της διαδικασίας, των αποφάσεων |

**Φυλλο Υλικου 2**

**Γ΄ Δημοτικού, ΘΕ 4: Χριστούγεννα: Ο Θεός γίνεται άνθρωπος (4 δίωρα)**

|  |  |  |
| --- | --- | --- |
| **Προσδοκώμενα M.A.** | **Βασικά Θέματα** | **Ενδεικτικές Δραστηριότητες** |
| Οι μαθητές:  **α)** περιγράφουν βιώματα από γιορτές γενεθλίων (δικών τους και άλλων)  **β)** μοιράζονται συναισθήματα χαράς από τη συμμετοχή τους στην ατμόσφαιρα  των γενεθλίων και  της γιορτής των Χριστουγέννων  **γ)** αναγνωρίζουν στις βιβλικές αφηγήσεις της Γέννησης του Χριστού την αξία του δώρου και της προσφοράς  **δ)** συγκρίνουν τους τρόπους και τα έθιμα εορτασμού των Χριστουγέννων  σε όλο τον κόσμο και περιγράφουν εικόνες της Γέννησης  **ε)** εξηγούν γιατί η  προσφορά και  η αγάπη είναι το πραγματικό μήνυμα των Χριστουγέννων (πέρα από τη «γιορταστική» κατανάλωση)  **στ)** επινοούν και οργανώνουν δράσεις έμπρακτης αλληλεγγύης προς όσους έχουν ανάγκη | **Ι. Ένα παιδί έρχεται στον κόσμο**  i. Η προσδοκία και η χαρά της γέννησης ενός παιδιού  ii. Γενέθλια: Γιορτάζουμε τη γέννηση ενός ανθρώπου / Δίνουμε και παίρνουμε δώρα  **ΙΙ.** **Χριστούγεννα: Ο νεογέννητος Ιησούς, ένα δώρο στον κόσμο**   * 1. Από την ΚΔ: * Τα λόγια του αγγέλου στην Παναγία (Λκ 1, 30-33) * Η Γέννηση στη φάτνη της Βηθλεέμ (Λκ 2, 1-20) * Τα δώρα του κόσμου στον νεογέννητο Ιησού/ Boσκοί και μάγοι (Μτ 2, 1-12, Λκ 2, 8-20) * Εμμανουήλ: Το όνομα του Χριστού (Μτ 1, 23)   1. Εικονίζοντας τη Γέννηση του Χριστού: * Η ορθόδοξη εικόνα της Γέννησης * Παραστάσεις της Γέννησης από όλο τον κόσμο   **ΙΙΙ. Η γιορτή των Χριστουγέννων και της Πρωτοχρονιάς**   * Ύμνοι Χριστουγέννων * Ελληνικά κάλαντα * Κάλαντα και τραγούδια από όλο τον κόσμο * Τα δώρα του Αη-Βασίλη * Χριστουγεννιάτικα έθιμα από όλο τον κόσμο (δέντρο, καραβάκι, φαναράκι, χριστόψωμο, βασιλόπιτα) * Χριστουγεννιάτικα παραμύθια από όλο τον κόσμο   **ΙV. Η Γέννηση του Ιησού στο Κοράνι**  Σούρα Μαριάμ 19, 33-34 | **Α. ΒΙΩΜΑΤΙΚΕΣ ΔΡΑΣΤΗΡΙΟΤΗΤΕΣ**   * 1. Προγραμματισμός της γιορτής των γενεθλίων  ενός μαθητή στην τάξη μας (I.ii)   2. Ιδεοθύελλα: «Δώρα με αξία / Δώρα με αγάπη» (Στόχος η επεξεργασία της έννοιας του «δώρου» όπως εκφράζεται στην καθημερινή ζωή) (I.ii)   3. Ιδεοθύελλα για τη λέξη «Χριστούγεννα». Συζητώντας καταλήγουμε τι γιορτάζουμε τελικά (ΙΙ)   **Β. ΟΜΑΔΟΣΥΝΕΡΓΑΤΙΚΕΣ / ΔΙΕΡΕΥΝΗΤΙΚΕΣ ΔΡΑΣΤΗΡΙΟΤΗΤΕΣ**   1. Βρίσκουν και παρουσιάζουν έθιμα και εικόνες Χριστουγέννων από όλο τον κόσμο (ΙΙΙ) 2. Ομάδες μαθητών ετοιμάζουν και παρουσιάζουν χριστουγεννιάτικη μουσική και τραγούδια (ΙΙΙ) 3. Ομάδες μαθητών παρουσιάζουν ή δραματοποιούν χριστουγεννιάτικα παραμύθια (ΙΙΙ) 4. TPS με θέμα: «Στη γειτονιά μου, θα ήθελα τα Χριστούγεννα να ήταν…» (όψη, ατμόσφαιρα, άνθρωποι) 5. Artful Thinking («βλέπω, σκέφτομαι, αναρωτιέμαι»):  *Η Γέννηση* του Θεοφάνη, Ι. Μ. Σταυρονικήταή *Ποιμένες αγραυλούντες*, μικρογραφία από Ευαγγελιστάριο του 12ου αι. της Ι.Μ. Αγ. Παντελήμονος (Άγιον Όρος) (II.ii)΄ 6. Artful Thinking («αντιλαμβάνομαι, γνωρίζω, φροντίζω»): Ν. Λύτρα, *Τα κάλαντα* (ΙΙΙ) 7. Artful Thinking («Τι σε κάνει να το λες αυτό;»):  Εικόνα του Μ. Βασιλείου (Ο ορθόδοξος Αη-Βασίλης) (ΙΙΙ)   **Γ. ΔΡΑΣΤΗΡΙΟΤΗΤΕΣ ΔΗΜΙΟΥΡΓΙΚΗΣ ΕΚΦΡΑΣΗΣ**   1. Δημιουργία κολλάζ: η χαρά του ερχομού ενός παιδιού στον κόσμο (Ι.i) 2. Κατασκευή φάτνης και τοποθέτηση των προσώπων σύμφωνα με την ορθόδοξη εικόνα της Γεννήσεως (ΙΙ.ii) 3. Κατασκευή παιχνιδιών από πηλό για το χριστουγεννιάτικο δέντρο (ΙΙΙ) 4. Κατασκευή και στολισμός καραβιού για τα κάλαντα (III)   **Δ. ΕΠΙΣΚΕΨΕΙΣ / ΕΚΔΗΛΩΣΕΙΣ / ΔΡΑΣΕΙΣ**   * + 1. Οργάνωση μιας επίσκεψης σε ένα ίδρυμα της πόλης μας  για να πούμε τα κάλαντα     2. Προετοιμασία δώρων για οικογένειες που έχουν ανάγκη   **Ε. ΔΡΑΣΤΗΡΙΟΤΗΤΕΣ, ΠΑΙΧΝΙΔΙΑ ΚΑΙ ΑΣΚΗΣΕΙΣ ΑΠΟ ΛΟΓΙΣΜΙΚΑ**   1. Λογισμικό Γ΄-Δ΄ τάξης: *Γιορτές και πανηγύρια της Ορθοδοξίας*. *Ο άγιος Βασίλης και η βασιλόπιτα* (βρες το σωστό, σωστό/λάθος, βρες τη λέξη, παζλ) 2. Λογισμικό «Ζώντας στην Εκκλησία»: *Γέννηση (κείμενο, ύμνοι, εικόνες, παιχνίδια)* |